Okapi

Okapi (Okapia johnstoni) ialah mamalia dari Hutan Hujan Ituri di Afrika Tengah. Walaupun kulit berbelang okapi menyerupai kulit kuda belang, okapi memiliki hubungan lebih dekat dengan zirafah. Sifat fizikalnya yang menyerupai kuda belang dan zirafah mencetuskan anggapan wujudnya kacukan antara keduanya.

Haiwan yang berasal dari Hutan Hujan Ituri di timur laut Republik Demokratik Congo ini mula dikenal pasti pada tahun 1901.

Etimologi dan sejarah 
Gambaran terawal okapi boleh ditarikhkan kembali hingga abad kelima SM melalui sebuah ukiran di Apadana, Persepolis yang dipercayai seekor okapi yang dijadikan sebagai hadiah daripada pihak Habsyah kepada wangsa Parsi Achaemenid.

Okapi dilaporkan secara rasmi buat pertama kali oleh ahli zoologi Inggeris, Philip Lutley Sclater pada 1901 sebagai Equus johstoni. Laporan tersebut menyatakan bahawa penduduk asal habitat itu memanggilnya sebagai o',api manakala satu lagi nama, okapi dilaporkan oleh penduduk Bambuba di situ.

Taburan 
Okapi bersifat endemik di Republik Demokratik Congo di bahagian utara dan timur Sungai Kongo serta populasi kecil di kawasan barat dan selatan sungai. Okapi sudah pupus di Uganda.

Pemuliharaan 
Okapi mendapat taraf sebagai haiwan terancam oleh IUCN. Binatang ini mendapat perlindungan penuh dalam perundangan Congo, dan terdapat beberapa pusat pemuliharaan seperti Rizab Hidupan Liar Okapi dan Taman Negara Maliko yang menjaga populasi okapi yang besar.

Sebuah program yang dipanggil sebagai Projek Pemuliharaan Okapi telah dilancarkan pada 1987 sebagai usaha untuk memulihara populasi okapi serta pertambahan penduduk asli Mbuti.

Rujukan

Pautan luar 

 Gilman International Conservation - Okapi Conservation Project 
 Okapi Reserve 
 Brookfield Zoo - Okapi Species Survival Plan (SSP) 
 BBC - Science & Nature - Wildfacts - Okapi

Mamalia